proxectonos/corpus_dominio_legal_administrativo_tmp huggingface dataset:
RESOLUCIÓN do 28 de xullo de 2022, da Dirección Xeral de Formación Profesional, pola que se fai pública a relación de centros autorizados para impartir ciclos formativos plurilingües, así como os ciclos formativos autorizados, no curso 2022/23, no marco do Plan de recuperación, transformación e resiliencia.
Consellería de Cultura, Educación, Formación Profesional e Universidades — III. Outras disposicións — 10/08/2022

Mediante a Resolución do 6 de maio de 2022, da Secretaría Xeral de Educación e Formación Profesional (DOG núm. 92, do 12 de maio), fíxose público o anuncio da Resolución pola que se regulan os ciclos formativos plurilingües para o curso 2022/23, no marco do Plan de recuperación, transformación e resiliencia.
A disposición décimo terceira da resolución da convocatoria establece que o secretario xeral de Formación Profesional ditará unha resolución que conteña a relación de centros autorizados para impartir ciclos formativos plurilingües e que se publicará no Diario Oficial de Galicia.
A Secretaría Xeral de Educación e Formación Profesional viuse afectada pola reestruturación establecida no artigo 6 do Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia (DOG núm. 101, do 27 de maio).
Segundo o artigo 25.1 do Decreto 119/2022, do 23 de xuño, polo que se establece a estrutura orgánica da Consellería de Cultura, Educación, Formación Profesional e Universidades, a Dirección Xeral de Formación Profesional é o órgano directivo da Administración xeral da Comunidade Autónoma ao cal lle corresponde exercer as competencias e funcións que se lle atribúen á Xunta de Galicia en materia de formación profesional (DOG núm. 126, do 4 de xullo).
En virtude do exposto anteriormente,
Primeiro. Publicar a relación de centros autorizados para impartir ciclos formativos plurilingües no curso 2022/23, así como os ciclos formativos autorizados, no marco do Plan de recuperación, transformación e resiliencia.
Segundo. Contra esta resolución poderase interpor un recurso de alzada ante o conselleiro de Cultura, Educación, Formación Profesional e Universidades no prazo dun mes, contado a partir do día seguinte ao da súa publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 28 de xullo de 2022
RESOLUCIÓN do 27 de xullo de 2022 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación, Formación Profesional e Universidades — III. Outras disposicións — 10/08/2022

A Consellería de Cultura, Educación e Universidade, mediante a Orde do 29 de decembro de 2021, publicada no DOG do 21 de xaneiro de 2022, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2021 e o 30 de xuño de 2022.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos non beneficiarios, de acordo co establecido no artigo 12 da dita orde.
Primeiro. Publicar a listaxe dos centros beneficiarios das axudas coa cantidade asignada a cada centro educativo. Figuran todos eles no anexo I.
Segundo. Contra esta resolución, que pon fin á vía administrativa, poderase interpoñer recurso potestativo de reposición, ante o conselleiro de Cultura, Educación, Formación Profesional e Universidades, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente un recurso contencioso-administrativo, no prazo de dous meses, ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xullo de 2022
EXTRACTO da Orde do 21 de xullo de 2022 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2021/22 en centros públicos de Galicia (código de procedemento ED311G).
Consellería de Cultura, Educación, Formación Profesional e Universidades — III. Outras disposicións — 10/08/2022

BDNS (Identif.): 643241.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos conducentes a unha titulación superior de ensinanzas artísticas no curso 2021/22, nos centros dependentes da Xunta de Galicia, cunha puntuación media no seu expediente académico igual ou superior a 8,5000 sen arredondamento.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado que rematou os seus estudos de ensinanzas artísticas superiores no curso 2021/22 nos centros públicos da Comunidade Autónoma de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 21.000 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da súa publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 21 de xullo de 2022
RESOLUCIÓN do 23 de febreiro de 2022, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 4 de agosto de 2021 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2021 e 2022 (Diario Oficial de Galicia número 160, do 20 de agosto).
Consellería de Emprego e Igualdade — III. Outras disposicións — 10/03/2022

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas ao abeiro da Orde do 4 de agosto de 2021, da Consellería de Emprego e Igualdade, pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2021-2022, e das ordes de ampliación do 23 de decembro de 2021 pola que se amplía a dotación orzamentaria para a concesión das axudas establecidas nos programas II e III da Orde do 4 de agosto de 2021 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2021-2022 (códigos de procedemento TR341E, TR341N,TR341M), e a Orde do 29 de decembro de 2021 que aproba a segunda ampliación dos créditos establecidos para o Programa II na Orde do 4 de agosto de 2021 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2021-2022 (procedementos TR341E e TR341N).
Os programas regulados nesta orde están financiados con fondos finalistas do Estado recibidos do Servizo Público de Emprego Estatal con cargo ás aplicacións 09.40.324C.470.3 e 09.40.324C.481.3.
As axudas concedéronse con carácter bianual por un importe total de 21.622.560,31 € con cargo ao código de proxecto 201800099. No anexo detállanse as axudas por beneficiario, indicando a aplicación orzamentaria do gasto e o importe para cada anualidade.
Santiago de Compostela, 23 de febreiro de 2022
DECRETO 22/2022, do 17 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción denominado Senda na AC-404, treito A Ponte-Santa Catalina, puntos quilométricos (p.q.) 1+880-2+330, no concello de Santa Comba (clave AC/19/004.06).
Consellería de Infraestruturas e Mobilidade — III. Outras disposicións — 01/03/2022

Antecedentes:
Primeiro. Con data do 8 de novembro de 2021 publicouse no
Diario Oficial de Galicia
(núm. 214) o Anuncio do 21 de outubro de 2021 polo que se somete ao trámite de información pública o proxecto de construción denominado Senda na AC-404, treito A Ponte-Santa Catalina, p.q. 1+880-2+330, de clave AC/19/004.06, así como a relación individual de bens, dereitos e propietarios afectados polo proxecto de referencia.
Segundo. Tras a análise dos informes, alegacións e certificados presentados, o 28 de xaneiro de 2022 apróbase o expediente de información pública e o proxecto de construción denominado Senda na AC-404, treito A Ponte-Santa Catalina, p.q. 1+880-2+330, de clave AC/19/004.06.
O obxecto deste proxecto consiste na construción dunha senda peonil na marxe dereita da AC-404, na contorna da Ponte a Santa Catalina (p.q. 1+880 e 2+330), coa finalidade de unir entre si as beirarrúas existentes nos treitos anterior e posterior e conseguir un treito continuo. A senda terá un ancho de 1,80 m, unha lonxitude de 450 m e irá separada da calzada por un bordo de formigón e unha gabia de seguridade de 1,20 m.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día dezasete de febreiro de dous mil vinte e dous,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción denominado Senda na AC-404, treito A Ponte-Santa Catalina, p.q. 1+880-2+330, de clave AC/19/004.06.
Santiago de Compostela, dezasete de febreiro de dous mil vinte e dous
RESOLUCIÓN do 22 de febreiro de 2022, da Xerencia da Área Sanitaria de Ferrol, pola que se anuncia a incorporación ao Consello Asesor de Pacientes da Área de Ferrol da Asociación de Pais de Persoas con Trastorno de Espectro Autista.
Servizo Galego de Saúde — III. Outras disposicións — 02/03/2022

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Ferrol da seguinte asociación:
Ferrol, 22 de febreiro de 2022
EXTRACTO da Resolución do 9 de maio de 2022 pola que se aproban as bases que rexerán a convocatoria pública de tres bolsas de colaboración en proxectos de investigación que se están a desenvolver nesta entidade e se procede á súa convocatoria (código de procedemento PR970B).
Consello da Cultura Galega — III. Outras disposicións — 23/05/2022

BDNS (Identif.): 627604.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Españois ou nacionais dun Estado membro da Unión Europea, que están en posesión ou en condicións de obter un título de licenciado ou de grao en Comunicación, Humanidades e Ciencias Sociais, Documentación ou outras titulacións equivalentes e que rematasen os seus estudos no curso académico 2011-2012 ou posterior.
Segundo. Obxecto
Establecer as bases reguladoras e as condicións que deben reunir as persoas solicitantes, coa finalidade de contribuír á especialización na súa formación académica, profesional e investigadora.
Terceiro. Bases reguladoras
Resolución do 9 de maio de 2022 pola que se aproban as bases que rexerán a convocatoria pública de tres bolsas de colaboración en proxectos de investigación que se están a desenvolver nesta entidade e se procede á súa convocatoria (código de procedemento PR970B).
Cuarto. Contía
Para este gasto que se proxecta habilitarase o crédito adecuado e suficiente por un importe máximo total de corenta e seis mil douscentos euros (46.200 €), que se imputarán ás aplicacións orzamentarias 03.01.111D.480.0 e 03.01.111D.484.0, e que se destinarán ao pagamento das mensualidades dos/das bolseiros/as e das cotas da Seguridade Social, respectivamente. A contía mensual que percibirá cada bolseiro/a será de mil cen euros mensuais (1.100,00 euros).
Quinto. Prazo de presentación de solicitudes
O prazo de presentación de solicitudes será dun mes, que empezará a contar a partir do día seguinte ao da publicación desta resolución no Diario Oficial de Galicia.
Santiago de Compostela, 9 de maio de 2022
RESOLUCIÓN do 12 de maio de 2022, da Secretaría Xeral Técnica da Consellería de Medio Ambiente, Territorio e Vivenda, pola que se lles dá publicidade aos convenios de colaboración subscritos durante o primeiro cuadrimestre do ano 2022.
Consellería de Medio Ambiente, Territorio e Vivenda — III. Outras disposicións — 23/05/2022

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade a relación de convenios de colaboración subscritos pola Consellería de Medio Ambiente, Territorio e Vivenda durante o primeiro cuadrimestre do ano 2022, que se incorpora como anexo I a esta resolución.
Artigo 2
Así mesmo, procédese á corrección de erros da Resolución do 14 de xaneiro de 2022, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o terceiro cuadrimestre do ano 2021 (DOG núm. 15, do 24 de xaneiro de 2022), de xeito que se engade á listaxe anexo dos convenios de colaboración subscritos no terceiro cuadrimestre do ano 2021 por esta consellería o que se sinala no anexo II a esta resolución.
Santiago de Compostela, 12 de maio de 2022
Corrección erros da Resolución do 14 de xaneiro de 2022, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o terceiro cuadrimestre do ano 2021. Engádese á listaxe o convenio seguinte:
EXTRACTO da Orde do 22 de abril de 2022 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital e modernización do sector comercial e artesanal e se procede á súa convocatoria para o ano 2022 (código de procedemento CO300C).
Vicepresidencia segunda e Consellería de Economía, Empresa e Innovación — III. Outras disposicións — 23/05/2022

BDNS (Identif.): 625172.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
As persoas físicas ou xurídicas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídas que, en todo caso, cumpran, ademais, os seguintes requisitos:
1. Comerciantes retallistas:
a) Que desenvolvan a súa actividade comercial en Galicia, que o domicilio social radique na Comunidade Autónoma, que non teñan a consideración de grande establecemento comercial segundo a normativa aplicable e que cumpran os requisitos establecidos legalmente para exercer a actividade. No caso de comerciantes que realicen a actividade comercial en liña, deberán ter o domicilio social na Comunidade Autónoma de Galicia.
b) Que, tendo a condición de peme conforme os requisitos establecidos pola Comisión Europea no Regulamento da Unión Europea 651/2014 (DOUE 187, do 26 de xuño), teñan un número de empregados/as igual ou inferior a vinte (20), incluídas as persoas en situación de autoemprego.
c) Que estean dados de alta nalgunhas das epígrafes do IAE que se relacionan no anexo II e III e que esta constitúa a actividade principal da persoa solicitante. No caso de que a actividade principal sexa unha actividade das epígrafes relacionadas no anexo III, deberá estar dado de alta nalgunha actividade comercial relacionada no anexo II.
d) Que desenvolvan a actividade comercial nun establecemento comercial cunha superficie de exposición e venda igual ou inferior a 300 metros cadrados, agás que a actividade comercial se encadre na epígrafe 653.1 do IAE.
2. Obradoiros artesáns:
Que estean inscritos no Rexistro Xeral de Artesanía de Galicia. En caso de novos obradoiros, poderán solicitar a inscrición no dito rexistro ata o último día do prazo establecido para a presentación de solicitudes.
Segundo.
Obxecto
A concesión de subvencións para a transformación dixital e modernización do sector comercial e artesanal.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínanse 6.000.000,00 € con cargo á aplicación orzamentaria 06.03.751A.770.1.
Quinto.
Prazo de presentación de solicitudes
Un mes, que se contará a partir do día seguinte ao da publicación desta orde no
Diario Oficial de Galicia
.
Santiago de Compostela, 22 de abril de 2022
DECRETO 70/2022, do 19 de maio, polo que se nomea director xeral de Comunicación a Jorge Pan Varea.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezanove de maio de dous mil vinte e dous,
NOMEO director xeral de Comunicación a Jorge Pan Varea.
Santiago de Compostela, dezanove de maio de dous mil vinte e dous
DECRETO 71/2022, do 19 de maio, polo que se nomea secretaria xeral técnica da Vicepresidencia Segunda e Consellería de Presidencia, Xustiza e Deportes a Elena Muñoz Fonteriz.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezanove de maio de dous mil vinte e dous,
NOMEO secretaria xeral técnica da Vicepresidencia Segunda e Consellería de Presidencia, Xustiza e Deportes a Elena Muñoz Fonteriz.
Santiago de Compostela, dezanove de maio de dous mil vinte e dous
DECRETO 68/2022, do 19 de maio, polo que se nomea director xeral do Gabinete da Presidencia a Emilio José de la Iglesia Lema.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezanove de maio de dous mil vinte e dous,
NOMEO director xeral do Gabinete da Presidencia a Emilio José de la Iglesia Lema.
Santiago de Compostela, dezanove de maio de dous mil vinte e dous
RESOLUCIÓN do 10 de maio de 2022 pola que se inscribe a Asociación Cultural Plana Sunt in Agros et Orippo y Valme, Amigos del Camino de Santiago no Rexistro de Entidades de Promoción do Camiño de Santiago.
Consellería de Cultura, Educación e Universidade — III. Outras disposicións — 23/05/2022

Feitos:
A Asociación Cultural Plana Sunt in Agros et Orippo y Valme, Amigos del Camino de Santiago presenta unha solicitude de inscrición no Rexistro de Entidades de Promoción do Camiño de Santiago o día 28 de setembro de 2021.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
– Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade.
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 9 de maio de 2022 sobre a solicitude, en que se constata que a Asociación Cultural Plana Sunt in Agros et Orippo y Valme, Amigos del Camino de Santiago persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Asociación Cultural Plana Sunt in Agros et Orippo y Valme, Amigos del Camino de Santiago sexa inscrita no Rexistro de Entidades de Promoción do Camiño de Santiago co número 228.
Réxime de recursos:
A presente resolución pon fin á vía administrativa. Contra ela poderase interpor potestivamente un recurso de reposición perante este mesmo órgano no prazo dun mes, contado a partir do día seguinte ao da notificación desta resolución. Tamén pode ser impugnada directamente cun recurso contencioso-administrativo, no prazo de dous meses desde a recepción desta notificación, ante esa orde xurisdicional.
Non se poderá interpor en ningún caso recurso contencioso-administrativo ata que o recurso de reposición, de ter sido presentado, sexa resolto expresamente ou se produza a súa desestimación presunta. O anterior é acorde co que dispoñen os artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 10 de maio de 2022
DECRETO 66/2022, do 19 de maio, polo que se dispón que cese Juan José Martín Álvarez como director xeral de Xustiza.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día dezanove de maio de dous mil vinte e dous,
Que cese, por pase a outro destino, Juan José Martín Álvarez como director xeral de Xustiza, agradecéndolle os servizos prestados.
Santiago de Compostela, dezanove de maio de dous mil vinte e dous
DECRETO 69/2022, do 19 de maio, polo que se nomea secretaria xeral de Medios a Silvia Valdés Díaz de Freijo.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezanove de maio de dous mil vinte e dous,
NOMEO secretaria xeral de Medios a Silvia Valdés Díaz de Freijo.
Santiago de Compostela, dezanove de maio de dous mil vinte e dous
DECRETO 65/2022, do 19 de maio, polo que se dispón que cese Beatriz Cuiña Barja como secretaria xeral técnica da Vicepresidencia Primeira e Consellería de Presidencia, Xustiza e Turismo.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezanove de maio de dous mil vinte e dous,
Que cese, por pase a outro destino, Beatriz Cuiña Barja como secretaria xeral técnica da Vicepresidencia Primeira e Consellería de Presidencia, Xustiza e Turismo, agradecéndolle os servizos prestados.
Santiago de Compostela, dezanove de maio de dous mil vinte e dous
DECRETO 67/2022, do 19 de maio, polo que se nomea secretaria xeral da Presidencia a Beatriz Cuiña Barja.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día dezanove de maio de dous mil vinte e dous,
NOMEO secretaria xeral da Presidencia a Beatriz Cuiña Barja.
Santiago de Compostela, dezanove de maio de dous mil vinte e dous
DECRETO 64/2022, do 19 de maio, polo que se dispón que cese Marcos Javier Gómez Román como director xeral de Comunicación.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezanove de maio de dous mil vinte e dous,
Que cese, por petición propia, Marcos Javier Gómez Román como director xeral de Comunicación, agradecéndolle os servizos prestados.
Santiago de Compostela, dezanove de maio de dous mil vinte e dous
DECRETO 63/2022, do 19 de maio, polo que se dispón que cese Álvaro Pérez López como secretario xeral da Presidencia.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 20/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezanove de maio de dous mil vinte e dous,
Que cese, por petición propia, Álvaro Pérez López como secretario xeral da Presidencia, agradecéndolle os servizos prestados.
Santiago de Compostela, dezanove de maio de dous mil vinte e dous
RESOLUCIÓN do 16 de maio de 2022 pola que se amplía o prazo establecido no artigo 27 da Resolución do 11 de maio de 2021, pola que se establecen as bases reguladoras e se anuncia a convocatoria de subvencións para proxectos de enerxías renovables térmicas para o ano 2021, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2014-2020 (código de procedemento IN421G).
Axencia Instituto Enerxético de Galicia — III. Outras disposicións — 25/05/2022

O artigo 45.3 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
Por outra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas, no cal se indica que a ampliación se poderá acordar de oficio ou por instancia de parte antes do vencemento do prazo de que se trate e se as circunstancias así o aconsellasen.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas polas dificultades existentes para executar e xustificar os investimentos subvencionados na referida data límite, por cuestións orzamentarias, de procedementos de contratación das obras e da demora nas entregas de materiais polos provedores e, ademais, non existe a posibilidade de causar prexuízos a terceiros.
Por todo o anterior, sobre a base dos requisitos e das condicións previstos na normativa anteriormente citada,
Primeiro. Modificar a data límite que figura no artigo 27 das bases reguladoras para executar o proxecto e presentar a documentación xustificativa, e ampliar o período de execución das actuacións que se subvencionan e o período para presentar a documentación xustificativa dos investimentos ata o 15 de setembro de 2022.
Segundo. Publicar esta resolución no
Diario Oficial de Galicia
e na páxina web do Instituto Enerxético de Galicia (www.inega.gal), para os efectos previstos no artigo 45.3 da Lei 39/2015, do 1 de outubro, do procedemento administrativo común das administracións públicas (LPACAP).
Terceiro. De acordo co disposto no artigo 32.3 da LPACAP, contra o presente acordo non cabe recurso de ningún tipo.
Santiago de Compostela, 16 de maio de 2022
RESOLUCIÓN do 11 de maio de 2022 pola que se fai pública a delegación de competencias do Consello de Dirección na Dirección Xeral.
Axencia Galega de Desenvolvemento Rural — III. Outras disposicións — 25/05/2022

A Lei 11/2021, do 14 de maio, de recuperación da terra agraria de Galicia (DOG núm. 94, do 21 de maio), no artigo 7.1, letra c), establece que é competencia da Agader deseñar, programar e executar as medidas de recuperación e, en xeral, da xestión da terra agroforestal de Galicia a través dos instrumentos previstos nela para tal fin, entre os cales se encontran os instrumentos de recuperación de terras, artigos 67 a 82 dos capítulos I, II e III do título V da lei, como son os polígonos agroforestais, as agrupacións de xestión conxunta e as aldeas modelo.
En particular, os artigos 111.2 e 115.3 da Lei 11/2021, do 14 de maio, de recuperación da terra agraria de Galicia, atribúen ao Consello de Dirección da Agader unha serie de competencias en relación coas aldeas modelo, como son a declaración da aldea modelo e a aprobación do seu proxecto de ordenación produtiva, respectivamente.
A actividade administrativa da Axencia Galega de Desenvolvemento Rural (Agader) comporta unha concentración de funcións no seu Consello de Dirección que aconsella, dado o seu volume, recorrer á delegación de competencias na Dirección Xeral da Agader, sen esquecer o debido respecto dos principios que informan a actividade administrativa e que a nosa Constitución recolle no seu artigo 103.1.
A delegación de competencias permite a axilización administrativa necesaria, que redunda en beneficio tanto da Agader coma dos cidadáns, dentro do máis rigoroso respecto das garantías xurídicas que a tutela dos intereses públicos exixe.
De acordo co artigo 9.3 da Lei 40/2015, do 1 de outubro, de réxime xurídico do sector público, procede publicar as delegacións de competencias.
Por todo isto,
Publicar o acordo do Consello de Dirección da Agader polo que se delegan determinadas competencias, que se incorpora a esta resolución como documento anexo.
Santiago de Compostela, 11 de maio de 2022
EXTRACTO da Orde do 10 de maio de 2022 pola que se aproban as bases reguladoras e a convocatoria do ano 2022 para a selección de estratexias de desenvolvemento local participativo e grupos de acción local do sector pesqueiro, así como para a concesión da axuda preparatoria, no período de programación do Fondo Europeo Marítimo, de Pesca e Acuicultura (FEMPA) 2021-2027 en Galicia (código de procedemento PE210B).
Consellería do Mar — III. Outras disposicións — 25/05/2022

BDNS (Identif.): 627924.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Persoas xurídico-privadas constituídas ao abeiro da Lei orgánica 1/2002, do 22 de marzo, reguladora do dereito de asociación e normativa de aplicación do Estado e Comunidade Autónoma, e que carezan estatutariamente de ánimo de lucro, representen os intereses socioeconómicos locais públicos e privados dentro da zona e sen que ningún grupo de interese único controle a toma de decisións.
Segundo. Finalidade
1. Esta orde ten por obxecto establecer as bases reguladoras e a convocatoria do ano 2022 para a selección de estratexias de desenvolvemento local participativo (en diante, EDLP) e grupos de acción local do sector pesqueiro (en diante, GALP), que levará asociada a concesión da axuda preparatoria, no marco do período de programación do Fondo Europeo Marítimo, de Pesca e Acuicultura (FEMPA) 2021-2027, en Galicia.
2. O procedemento regulado nesta orde ten o código PE210B.
Terceiro. Bases reguladoras
Ordo do 10 de maio de 2022 pola que se aproban as bases reguladoras e a convocatoria do ano 2022 para a selección de estratexias de desenvolvemento local participativo e grupos de acción local do sector pesqueiro, así como para a concesión da axuda preparatoria, no período de programación do Fondo Europeo Marítimo, de Pesca e Acuicultura (FEMPA) 2021-2027, en Galicia (código de procedemento PE210B).
Cuarto. Importe
O crédito orzamentario para as solicitudes de axuda tramitadas durante o exercicio do ano 2022 alcanza o importe de douscentos mil euros (200.000 euros) na partida orzamentaria 15.03.723C.780.0, código de proxecto 202200168.
Quinto. Prazo de presentación de solicitudes
O prazo de presentación de solicitudes será de catro (4) meses contado desde o día seguinte ao da publicación desta orde. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo remata o último día do mes.
Santiago de Compostela, 10 de maio de 2022
RESOLUCIÓN do 13 de maio de 2022 pola que se dá publicidade aos convenios de colaboración subscritos no primeiro cuadrimestre do ano 2022.
Axencia Turismo de Galicia — III. Outras disposicións — 25/05/2022

O artigo 15.2 da Lei 1/2016, de 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios de colaboración subscritos pola Axencia Turismo de Galicia nos meses de xaneiro, febreiro, marzo e abril do ano 2022, que se incorpora como anexo I a esta resolución.
Santiago de Compostela, 13 de maio de 2022
RESOLUCIÓN do 13 de maio de 2022, da Secretaría Xeral Técnica da Consellería de Infraestruturas e Mobilidade, pola que se dá publicidade dos convenios de colaboración subscritos por esta consellería no primeiro cuadrimestre de 2022.
Consellería de Infraestruturas e Mobilidade — III. Outras disposicións — 25/05/2022

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia número 30, do 15 de febreiro) publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Consellería de Infraestruturas e Mobilidade no primeiro cuadrimestre do ano 2022, que se incorporan como anexo a esta resolución.
Santiago de Compostela, 13 de maio de 2022
DECRETO 76/2022, do 25 de maio, polo que se nomea director xeral de Formación Profesional a José Luis Mira Lema.
Consellería de Cultura, Educación, Formación Profesional e Universidades — II. Autoridades e persoal — 27/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación, Formación Profesional e Universidades, e logo de deliberación do Consello da Xunta de Galicia, na súa reunión do día vinte e cinco de maio de dous mil vinte e dous,
NOMEO director xeral de Formación Profesional a José Luis Mira Lema.
Santiago de Compostela, vinte e cinco de maio de dous mil vinte e dous
DECRETO 77/2022, do 25 de maio, polo que se nomea directora xeral de Emprendemento e Apoio ao Emprego a Margarita Ardao Rodríguez.
Consellería de Promoción do Emprego e Igualdade — II. Autoridades e persoal — 27/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Promoción do Emprego e Igualdade, e logo de deliberación do Consello da Xunta de Galicia, na súa reunión do día vinte e cinco de maio de dous mil vinte e dous,
NOMEO directora xeral de Emprendemento e Apoio ao Emprego a Margarita Ardao Rodríguez.
Santiago de Compostela, vinte e cinco de maio de dous mil vinte e dous
DECRETO 78/2022, do 25 de maio, polo que se nomea director xeral de Pesca, Acuicultura e Innovación Tecnolóxica a Antonio Basanta Fernández.
Consellería do Mar — II. Autoridades e persoal — 27/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día vinte e cinco de maio de dous mil vinte e dous,
NOMEO director xeral de Pesca, Acuicultura e Innovación Tecnolóxica a Antonio Basanta Fernández.
Santiago de Compostela, vinte e cinco de maio de dous mil vinte e dous
DECRETO 74/2022, do 25 de maio, polo que se dispón que cese Mercedes Rodríguez Moreda como directora xeral de Pesca, Acuicultura e Innovación Tecnolóxica.
Consellería do Mar — II. Autoridades e persoal — 27/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día vinte e cinco de maio de dous mil vinte e dous,
Que cese Mercedes Rodríguez Moreda como directora xeral de Pesca, Acuicultura e Innovación Tecnolóxica, agradecéndolle os servizos prestados.
Santiago de Compostela, vinte e cinco de maio de dous mil vinte e dous
DECRETO 75/2022, do 25 de maio, polo que se nomea directora xeral de Ordenación e Innovación Educativa a Judith Fernández Novoa.
Consellería de Cultura, Educación, Formación Profesional e Universidades — II. Autoridades e persoal — 27/05/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación, Formación Profesional e Universidades, e logo de deliberación do Consello da Xunta de Galicia, na súa reunión do día vinte e cinco de maio de dous mil vinte e dous,
NOMEO directora xeral de Ordenación e Innovación Educativa a Judith Fernández Novoa.
Santiago de Compostela, vinte e cinco de maio de dous mil vinte e dous
RESOLUCIÓN do 12 de maio de 2022, da Secretaría Xeral Técnica da Consellería de Emprego e Igualdade, pola que se dá publicidade dos convenios de colaboración subscritos no primeiro cuadrimestre do ano 2022.
Consellería de Emprego e Igualdade — III. Outras disposicións — 27/05/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Emprego e Igualdade nos meses de xaneiro a abril de 2022, que se incorpora como anexo a esta resolución.
Santiago de Compostela, 12 de maio de 2022
RESOLUCIÓN do 13 de maio de 2022 pola que se amplía o prazo establecido no artigo 25 da Resolución do 25 de xuño de 2021, pola que se establecen as bases reguladoras e se anuncia a convocatoria de subvencións para proxectos de enerxía fotovoltaica para o ano 2021-2022, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IN421S).
Axencia Instituto Enerxético de Galicia — III. Outras disposicións — 20/05/2022

O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
Por outra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas, no cal se indica que a ampliación se poderá acordar de oficio ou por instancia de parte antes do vencemento do prazo de que se trate e se as circunstancias así o aconsellan.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas polas dificultades existentes para executar e xustificar os investimentos subvencionados na referida data límite, por cuestións orzamentarias, de procedementos de contratación das obras e a demora nas entregas de materiais polos provedores, e ademais non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
Primeiro. Modificar a data límite que figura no artigo 25 das bases reguladoras para executar o proxecto e presentar a documentación xustificativa, ampliándose o período de execución das actuacións que se subvencionan e o período para presentar a documentación xustificativa dos investimentos ata o 15 de setembro de 2022.
Segundo. Publicar esta resolución no
Diario Oficial de Galicia
e na páxina web do Instituto Enerxético de Galicia (www.inega.gal), para os efectos previstos nos artigos 44 e 45.3 da Lei 39/2015, do 1 de outubro, do procedemento administrativo común das administracións públicas (LPACAP).
Terceiro. De acordo co disposto no artigo 32.3 de la LPACAP, contra o presente acordo non cabe recurso de ningún tipo.
Santiago de Compostela, 13 de maio de 2022
RESOLUCIÓN do 10 de maio de 2022 pola que se dá publicidade dos convenios de colaboración subscritos no primeiro cuadrimestre do ano 2022.
Axencia Galega de Infraestruturas — III. Outras disposicións — 20/05/2022

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial
de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Axencia Galega de Infraestruturas (AXI) no primeiro cuadrimestre do ano 2022, que se incorpora como anexo a esta resolución.
Santiago de Compostela, 10 de maio de 2022